[{"text_idx": "#000003", "text": "Ond mae'r amgueddfa wedi gwrthod y feirniadaeth."}, {"text_idx": "#000004", "text": "Yn o\u0302l y pennaeth, Steph Mastoris, mae Mr James wedi camddeall pwrpas yr amgueddfa yn Abertawe, hynny yw dehongli datblygiad diwydiannol a dyfeisgarwch dros gyfnod o 300 mlynedd ac effeithiau hyn ar bobl Cymru."}, {"text_idx": "#000006", "text": "Roedd diffyg gwir greiriau hanesyddol yn yr amgueddfa, meddai, ac roedd yn gywilyddus nad oedd ond \"y cipolwg lleiaf ar hanes morwrol gogoneddus ein gwlad\"."}, {"text_idx": "#000008", "text": "\"Yn wahanol i'r adran ddiwydiannol does yna ddim creiriau yn cael eu hongian ar geblau o'r to ... does yna ddim creiriau o unrhyw faint sylweddol sy'n tanlinellu hanes morwrol Cymru.\""}, {"text_idx": "#000011", "text": "\"Nid chwaer fach yw ein hanes morwrol, fe ddylai fod yn rhan ganolog o'n hanes... fe wnaeth ein hanes morwrol ganiata\u0301u i ddiwydiant ddatblygu, gan arwain at fasnach ryngwladol,\" meddai Mr James."}, {"text_idx": "#000012", "text": "\"Pe werth fyddai copr wedi ei gloddio yn Amlwch os nad oedd porthladd yno neu longau i'w gludo dramor?\""}, {"text_idx": "#000015", "text": "Ychwanegodd: \"Mae un o'r modelau mwyaf o long, os nad y mwyaf, yr M A James - llong cludo llechi - i'w weld yn yr amgueddfa."}, {"text_idx": "#000016", "text": "\"Mae rhai am weld modelau yn unig, rhesi ohonyn nhw, ond rydym ni am ddangos y creiriau llai sydd hefyd yn gysylltiedig a\u0302 hanes diwydiannol a morwrol a dehongli hynny."}, {"text_idx": "#000017", "text": "\"Ydym, rydym am geisio denu plant ysgol a'r cyhoedd, y 95% o bobl sydd ddim yn meddwl dwywaith am hanes diwydiannol a morwrol Cymru.\""}, {"text_idx": "#000023", "text": "'Rhan fach iawn o hanes Affrica ydi caethwasiaeth'"}]